Пепе (футболист, р.1935)
Жозе Масия (, произнася се Жузѐ Масия), по-известен като Пепе (Pépé) е бразилски футболист-национал, ляв нападател. По-късно работи като треньор. Един от най-добрите стрелци на своето време. С 405 гола в 750 мача за Сантош той отстъпва по този показател единствено на Пеле, който има 1124 гола за отбора.

Биография 
Роден е на 25 февруари 1935 г. в Сантош под името Жозе Масия в семейството на търговеца Жозе Масия и съпругата му Клотилде Ариаш Масия. Има двама по-големи братя, Силвио (1931-38) и Марио (1932-2002). Женен за Лелия Серано Масия от 17 юли 1964 г. Има четири деца.

Кариера 
Играе за Сантош от 1954 до 1969 г. Има 40 мача за Бразилия, от които 34 официални, автор на 22 гола за „Селесао“. Световен шампион през 1958 и 1962 г.

През 1973 г. започва треньорската си кариера като наставник на Сантош. През същата година печели Кампеонато Паулища, а в ръководения от него състав се подвизава бившият му съотборник Пеле. По-късно води отборите на Форталеза, Сао Пауло, Интернасионал де Лимейра, Йомиури Верди и Гуарани.

Успехи 
Като футболист с националния отбор:

 Световен шампион с Бразилия на СП '58 и СП '62.
 Копа Освалдо Круз '61 и '62.
 Атлантическа купа '56 и '60.
 Копа Рока '57 и '63.
 Копа Бернардо О'Хигинс '61.

Като футболист със Сантош:

 Шампион на Кампеонато Паулища '55, '56, '58, '60, '61, '62, '64, '65, '67 и '68.
 Носител на Купата на Бразилия през '61, '62, '63, '64 и '65.
 Носител на Копа Либертадорес '62 и '63.
 Носител на Европейско-южноамериканската купа през 1962 и 1963 г.
 Победител в турнира Рио-Сау Пауло през 1959, 1963, 1964 и 1966 г.
 Носител на Рекопа Сул-Американа (Рекопа Судамерикана) през 1968 г.

Като треньор:

 Победител със Сао Пауло на Кампеонато Бразилейро през 1986 г.
 Победител с Йомиуири Верди в Джей лигата през 1993 г.
 Победител с Интернасионал де Лимейра във втора дивизия на Кампеонато Бразилейро през 1988 г.
 Победител със Сантош в Кампеонато Паулища през 1973 г. и със Сау Пауло през 1986 г.
 Победител с Форталеза в Кампеонато Сеарензе през 1985 г.

Бразилски футболисти
Футболисти на Сантос
Бразилски треньори по футбол
Родени в Сантос